CELEX: 52017PC0244
Language: bg
Date: 2017-05-22
Title: Предложение за РЕГЛАМЕНТ НА СЪВЕТА за изменение на Регламент (ЕС) № 1388/2013 за откриване и управление на автономни тарифни квоти на Съюза за някои селскостопански и промишлени продукти

ЕВРОПЕЙСКА КОМИСИЯ
            Брюксел, 22.5.2017
            COM(2017) 244 final
            2017/0097(NLE)
            Предложение за
            РЕГЛАМЕНТ НА СЪВЕТА
            за изменение на Регламент (ЕС) № 1388/2013 за откриване и управление на автономни тарифни квоти на Съюза за някои селскостопански и промишлени продукти
            
               
         
         
            
               ОБЯСНИТЕЛЕН МЕМОРАНДУМ
            
            
               1.КОНТЕКСТ НА ПРЕДЛОЖЕНИЕТО
            
            
               •Основания и цели на предложението
            
            
               
                  Автономните тарифни квоти са необходими за някои продукти, когато производството в Съюза не е достатъчно, за да удовлетвори потребностите на промишлеността на Съюза, използваща тези продукти. Следва да бъдат открити тарифни квоти на ЕС с намалени или нулеви ставки на митата и с подходящи обеми, без това да причинява смущения на пазара на съответните продукти.
               
               
                  На 17 декември 2013 г. Съветът на Европейския съюз прие Регламент (ЕС) № 1388/2013 за откриване и управление на автономни тарифни квоти на Съюза за някои селскостопански и промишлени продукти, така че търсенето на въпросните продукти в ЕС да бъде задоволено при най-благоприятни условия.
               
               
                  Регламентът се актуализира на всеки шест месеца, за да отговаря на нуждите на промишлеността на ЕС. Комисията, подпомагана от Групата по икономически и тарифни въпроси (ГИТВ), разгледа всички искания на държавите членки за митата по автономни тарифни квоти.
               
               
                  Вследствие на разглеждането Комисията смята, че откриването на автономни тарифни квоти е обосновано за някои нови продукти, които сега не са посочени в приложението към Регламент (ЕС) № 1388/2013 на Съвета. По отношение на някои други продукти трябва да се добави крайна дата или да се увеличи първоначалният обем на квотата.
               
            
            
               •Съгласуваност с действащите разпоредби в тази област на политиката
            
            
               Това предложение не засяга държавите, които имат преференциално търговско споразумение с ЕС, държавите – кандидатки или потенциални кандидатки за преференциални споразумения с ЕС (напр. Общата система за преференции; режима на Споразумението за партньорство с държавите от Африка, Карибите и Тихоокеанския басейн; споразуменията за свободна търговия).
            
            
               •Съгласуваност с другите политики на Съюза
            
            
               
                  Предложението е съобразено с политиките на ЕС в областта на селското стопанство, търговията, предприемачеството, развитието и външните отношения.
               
            
            
               2.ПРАВНО ОСНОВАНИЕ, СУБСИДИАРНОСТ И ПРОПОРЦИОНАЛНОСТ
            
            
               •Правно основание
            
            
               
                  Правното основание на настоящото предложение е член 31 от Договора за функционирането на Европейския съюз (ДФЕС).
               
            
            
               •Субсидиарност (при неизключителна компетентност)
            
            
               Предложението е от изключителната компетентност на ЕС. Следователно принципът на субсидиарността не се прилага.
            
            
               •Пропорционалност
            
            
               
                  Предложението е съобразено с принципа на пропорционалността. Предвидените мерки съответстват на принципите за опростяване на процедурите за икономическите оператори с предмет на дейност във външната търговия, определени в Съобщението на Комисията относно суспендирането на автономни мита и относно автономните тарифни квоти.
                     1
                   С настоящия регламент не се надхвърля необходимото за постигането на поставените цели в съответствие с член 5, параграф 4 от Договора за Европейския съюз (ДЕС).
               
            
            
               •Избор на нормативен акт
            
         
         
            
               По силата на член 31 от ДФЕС „митата от Общата митническа тарифа се определят от Съвета, по предложение на Комисията“. По тази причина подходящият нормативен акт е регламент. 
            
            
               3.РЕЗУЛТАТИ ОТ ПОСЛЕДВАЩИТЕ ОЦЕНКИ, КОНСУЛТАЦИИТЕ СЪС ЗАИНТЕРЕСОВАНИТЕ СТРАНИ И ОЦЕНКИТЕ НА ВЪЗДЕЙСТВИЕТО
            
            
               •Последващи оценки/проверки за пригодност на действащото законодателство
            
            
               
                  Схемата на автономните тарифни квоти бе предмет на проучване за оценка, проведено през 2013 г. по отношение на суспендирането на автономните мита. Това се дължи на факта, че двете мерки са сходни, с тази разлика, че с квотите се ограничава обемът на вноса. Въз основа на оценката бе направено заключение, че главният мотив за съществуването на схемата е все още в сила. Предприятията от ЕС, внасящи стоки по схемата, могат да икономисат значителни разходи. На свой ред тези икономии на разходи могат да създадат – в зависимост от продукта, дружеството или отрасъла – по-широки ползи, например повишение на конкурентоспособността, увеличение на ефективността на производствените методи, създаване или запазване на работни места в ЕС.
               
            
            
               •Консултации със заинтересованите страни
            
            
               ГИТВ, която се състои от делегации от всички държави членки и от Турция, оказа съдействие на Комисията за оценяването на предложението. Групата се събра три пъти, преди да одобри промените в това предложение.
            
            
               Тя внимателно оцени всички искания (нови или за изменения). По-конкретно, тя проучи всички един случай, за да се увери, че за производителите от ЕС не се създават вреди и че конкурентоспособността на производството на ЕС се повишава. Членовете на ГИТВ извършиха оценката чрез обсъждания, а държавите членки се консултираха със засегнатите промишлени предприятия, сдружения, търговски камари и други заинтересовани страни.
            
            
               По всички посочени квоти беше постигнато съгласие или компромиси по време на обсъжданията в ГИТВ. Не бяха посочени потенциално значими рискове с необратими последици.
            
            
               •Оценка на въздействието
            
            
               Предложеното изменение е от техническо естество и се отнася единствено до обхвата на квотите, изброени в приложението. Регламентът не се различава от действащия регламент на Съвета по нищо друго. Поради това не беше извършена оценка на въздействието за настоящото предложение.
            
            
               •Основни права
            
            
               
                  Предложението няма отражение върху основните права.
               
            
            
               4.ОТРАЖЕНИЕ ВЪРХУ БЮДЖЕТА
            
            
               Предложението няма финансово отражение върху разходите, но има финансово отражение върху приходите, което се изразява в несъбрани мита с общ размер приблизително 5,2 милиона евро годишно. Отрицателното отражение върху традиционните собствени ресурси в бюджета възлиза на 4 132 757 EUR годишно (80 % от 5 165 946 EUR годишно).
            
            
               Загубата на приходи от традиционните собствени ресурси се компенсира от вноските на държавите членки въз основа на брутния национален доход (БНД).
            
            
               5.ДРУГИ ЕЛЕМЕНТИ
            
            
               •Планове за изпълнение и мерки за наблюдение, оценяване и отчитане
            
            
               
                  Предложените мерки се управляват в рамките на ТАРИК (Интегрираната тарифа на Европейския съюз) и се прилагат от митническите администрации на държавите членки.
               
            
            
               2017/0097 (NLE)
            
            
               Предложение за
            
         
         
            
               РЕГЛАМЕНТ НА СЪВЕТА
            
            
               за изменение на Регламент (ЕС) № 1388/2013 за откриване и управление на автономни тарифни квоти на Съюза за някои селскостопански и промишлени продукти
            
            
               СЪВЕТЪТ НА ЕВРОПЕЙСКИЯ СЪЮЗ,
            
            
               като взе предвид Договора за функционирането на Европейския съюз, и по-специално член 31 от него,
            
            
               като взе предвид предложението на Европейската комисия,
            
            
               като има предвид, че:
            
            
               (1)С цел да се осигури достатъчно и непрекъснато снабдяване с някои стоки, чието производство в Съюза е недостатъчно, и да се избегнат смущенията на пазара на някои селскостопански и промишлени продукти, с Регламент (ЕС) № 1388/2013 на Съвета бяха открити автономни тарифни квоти
                  2
               . Продуктите, обхванати от тези тарифни квоти, може да се внасят в Съюза с намалени или нулеви ставки на митата. Поради посочените причини е необходимо от 1 юли 2017 г. да се открият тарифни квоти с нулева ставка на митата и с подходящ обем за още седем продукта.
            
            
               (2)В случаите, отнасящи се до пет други продукта, обемите на квотите трябва да се увеличат, тъй като това е в интерес на икономическите оператори и на Съюза.
            
            
               (3)Освен това за един продукт увеличението на обема следва да се прилага само за втората половина на 2017 г. и поради това той бе добавен към приложение І с пореден номер 09.2846, а за съществуващата квота с пореден номер 09.2687 за същия продукт се определя крайна дата 31.12.2017 г. и той се вписва в приложение ІІ.
            
            
               (4)Поради това Регламент (ЕС) № 1388/2013 следва да бъде съответно изменен.
            
            
               (5)Тъй като промените по отношение на квотите за съответните продукти, предвидени в настоящия регламент, трябва да се прилагат от 1 юли 2017 г., настоящият регламент следва спешно да влезе в сила,
            
            
               ПРИЕ НАСТОЯЩИЯ РЕГЛАМЕНТ:
            
            
               Член 1
            
            
               Приложението към Регламент (ЕС) № 1388/2013 се изменя, както следва:
            
            
               (1)редовете за тарифните квоти с поредни номера 09.2828, 09.2842, 09.2844, 09.2846, 09.2848, 09.2850, 09.2868 и 09.2870, съдържащи се в приложение I към настоящия регламент, се добавят по реда на кодовете по Комбинираната номенклатура (КН), посочени във втората колона на таблицата в приложението към Регламент (ЕС) № 1388/2013;
            
            
               (2)
                     редовете за тарифните квоти с поредни номера 09.2629, 09.2658, 09.2668, 09.2669, 09.2687 и 09.2860  се заменят с редовете, съдържащи се в приложение II към настоящия регламент.
            
            
               Член 2
            
            
               Настоящият регламент влиза в сила в деня на публикуването му в Официален вестник на Европейския съюз.
            
            
               Той се прилага от 1 юли 2017 г.
            
            
               Настоящият регламент е задължителен в своята цялост и се прилага пряко във всички държави членки.
            
         
         
            
               Съставено в Брюксел на  година.
            
            
               
                     За Съвета
               
               
                     Председател
               
            
            
               ЗАКОНОДАТЕЛНА ФИНАНСОВА ОБОСНОВКА
            
            
               1.
                     НАИМЕНОВАНИЕ НА ПРЕДЛОЖЕНИЕТО
            
            
               Регламент на Съвета за изменение на Регламент (ЕС) № 1388/2013 за откриване и управление на автономни тарифни квоти на Съюза за някои селскостопански и промишлени продукти
            
            
               2.
                     БЮДЖЕТНИ РЕДОВЕ
            
            
               Глава и статия: глава 12, статия 120
            
            
               Сума, предвидена в бюджета за 2017 г.: 20 000 500 000 EUR (бюджет 2017 г.)
            
            
               3.
                     ФИНАНСОВО ОТРАЖЕНИЕ
            
            
               ◻
                     Предложението няма финансово отражение
            
            
               X
                     Предложението няма финансово отражение върху разходите, но има такова върху приходите. Отражението е следното:
            
            
               (в милиони евро до един знак след десетичната запетая)
            
            
                     
                        Бюджетен ред
                     
                  
                  
                     
                        Приходи
                           3
                        
                     
                  
                  
                     
                        6-месечен период, считано от дд/мм/гггг
                     
                  
                  
                     
                        [Година: втората половина на 2017 г.]
                     
                  
               
                     
                        Статия 120
                     
                  
                  
                     
                        Отражение върху собствените ресурси
                     
                  
                  
                     
                        1.7.2017 г.
                     
                  
                  
                     
                        - 2,1
                     
                  
               
               (в милиони евро до един знак след десетичната запетая)
            
            
                     
                        Положение след действието
                     
                  
               
                     
                  
                  
                     
                        [2018 и следващите години]
                     
                  
               
                     
                        Статия 120
                     
                  
                  
                     
                        - 4,1 годишно
                     
                  
               
               Вж. точка 4 „Отражение върху бюджета“ от обяснителния меморандум.„  “
            
            
               4.
                     Мерки за борба с измамите
            
            
               В съответствие с член 254 от Регламент (ЕС) № 952/2013 на Европейския парламент и на Съвета от 9 октомври 2013 г. за създаване на Митнически кодекс на Съюза ще се извършват проверки на специфичната употреба на някои от продуктите, обхванати от настоящия регламент на Съвета.
            
         
         
            
                  
                     (1)
                  ОВ C 363, 13.12.2011 г., стр. 6.
               
               
                  
                     (2)
                  Регламент (ЕС) № 1388/2013 на Съвета от 17 декември 2013 г. за откриване и управление на автономни тарифни квоти на Съюза за някои селскостопански и промишлени продукти и за отмяна на Регламент (ЕС) № 7/2010 (ОВ L 354, 28.12.2013 г., стр. 319). 
               
               
                  
                     (3)
                  По отношение на традиционните собствени ресурси (селскостопански мита, налози върху захарта, мита) посочените суми трябва да бъдат в нетни, т.е. брутни суми, от които са приспаднати 20 % за разходи по събирането.
               
            
      
    ---documentbreak--- 
      
         
               ЕВРОПЕЙСКА КОМИСИЯ
            Брюксел, 22.5.2017
            COM(2017) 244 final
            ПРИЛОЖЕНИЯ
            към
            Предложение за Регламент на Съвета
            за изменение на Регламент (ЕС) № 1388/2013 за откриване и управление на автономни тарифни квоти на Съюза за някои селскостопански и промишлени продукти
            
               
         
         
            
               ПРИЛОЖЕНИЕ 1
            
            
            
                     
                        Пореден номер
                     
                  
                  
                     
                        Код по КН
                     
                  
                  
                     
                        ТАРИК
                     
                  
                  
                     
                        Описание
                     
                  
                  
                     
                        Период за квотата
                     
                  
                  
                     
                        Размер (обем) на квотата
                     
                  
                  
                     
                        Мито за квотата в (%)
                     
                  
               
                     
                        09.2828
                     
                  
                  
                     
                        2712 20 90
                     
                  
                  
                     
                  
                  
                     
                        Парафин, съдържащ тегловно по-малко от 0,75 % масло
                     
                  
                  
                     
                        1.7–31.12
                     
                  
                  
                     
                        60 000 тона
                     
                  
                  
                     
                        0 %
                     
                  
               
                     
                        09.2842
                     
                  
                  
                     
                        2932 12 00
                     
                  
                  
                     
                  
                  
                     
                        2-Фуралдехид (фурфуралдехид)
                     
                  
                  
                     
                        1.7–31.12
                     
                  
                  
                     
                        5000 тона
                     
                  
                  
                     
                        0 %
                     
                  
               
                     
                        09.2844
                     
                  
                  
                     
                        ex 3824 99 92
                     
                  
                  
                     
                        71
                     
                  
                  
                     
                        Смеси с тегловно съдържание:
                     
                     
                  
                  
                     
                        1.7–31.12
                     
                  
                  
                     
                        3000 тона
                     
                  
                  
                     
                        0 %
                     
                  
               
                     
                        09.2846
                     
                  
                  
                     
                        ex 3907 40 00
                     
                  
                  
                     
                        25
                     
                  
                  
                     
                        Смес от полимери, съставена от поликарбонат и поли(метилметакрилат), с тегловно съдържание на поликарбонат 98,5 % или повече, под формата на пелети или гранули, със светлопропускливост 88,5 % или повече, измерена при използване на проба с дебелина 4,0 mm и дължина на вълната λ = 400 nm (определена по метод ISO 13468-2)
                     
                  
                  
                     
                        1.7–31.12
                     
                  
                  
                     
                        800 тона
                     
                  
                  
                     
                        0 %
                     
                  
               
                     
                        09.2848
                     
                  
                  
                     
                        ex 5505 10 10
                     
                  
                  
                     
                        10
                     
                  
                  
                     
                        Отпадъци от синтетични влакна (включително дреб, отпадъци от прежди и развлакнени отпадъци) от найлон или други полиамиди (PA6 и PA66).
                     
                  
                  
                     
                        1.7–31.12
                     
                  
                  
                     
                        5000 тона
                     
                  
                  
                     
                        0 %
                     
                  
               
                     
                        09.2870
                     
                     
                  
                  
                     
                        ex 7019 40 00
                     
                     
                        ex 7019 52 00
                     
                  
                  
                     
                        60
                     
                     
                        20
                     
                  
                  
                     
                        Тъкани от влакна от е-стъкло:
                     
                     
                        за употреба при производството на плочи, рула или слоести плоскости от предварително импрегнирана стъклена тъкан (препрег) за производството на печатни платки за автомобилната промишленост(1)
                     
                  
                  
                     
                        1.7–31.12
                     
                     
                  
                  
                     
                        3000 km
                     
                     
                  
                  
                     
                        0 %
                     
                     
                  
               
                     
                        09.2850
                     
                  
                  
                     
                        ex 8414 90 00
                     
                  
                  
                     
                        70
                     
                  
                  
                     
                        Колело за компресор от алуминиева сплав със:
                     
                     
                        за употреба при производството на двигатели с вътрешно горене (1)
                     
                  
                  
                     
                        1.7–31.12
                     
                  
                  
                     
                        2 950 000 броя
                     
                  
                  
                     
                        0 %
                     
                  
               
                     
                        09.2868
                     
                  
                  
                     
                        ex 8714 10 90
                     
                  
                  
                     
                        60
                     
                  
                  
                     
                        Бутала за системи за окачване, с диаметър най-много 55 mm, от синтерована стомана
                     
                  
                  
                     
                        1.7–31.12
                     
                  
                  
                     
                        1 000 000 броя
                     
                  
                  
                     
                        0 %
                     
                  
               
            
               ПРИЛОЖЕНИЕ II
            
            
            
                     
                        Пореден номер
                     
                  
                  
                     
                        Код по КН
                     
                  
                  
                     
                        ТАРИК
                     
                  
                  
                     
                        Описание
                     
                  
                  
                     
                        Период за квотата
                     
                  
                  
                     
                        Размер (обем) на квотата
                     
                  
                  
                     
                        Мито за квотата в (%)
                     
                  
               
                     
                        09.2860
                     
                  
                  
                     
                        ex 2933 69 80
                     
                  
                  
                     
                        30
                     
                  
                  
                     
                        1,3,5-трис[3-(Диметиламино)пропил]хексахидро-1,3,5-триазин (CAS № 15875-13-5)
                     
                  
                  
                     
                        1.1–31.12
                     
                  
                  
                     
                        600 тона
                     
                  
                  
                     
                        0 %
                     
                  
               
                     
                        09.2658
                     
                  
                  
                     
                        ex 2933 99 80
                     
                  
                  
                     
                        73
                     
                  
                  
                     
                        5-(Aцетоацетиламино)бензимидазолон (CAS № 26576-46-5)
                     
                  
                  
                     
                        1.1–31.12
                     
                  
                  
                     
                        400 тона
                     
                  
                  
                     
                        0 %
                     
                  
               
                     
                        09.2687
                     
                  
                  
                     
                        ex 3907 40 00
                     
                  
                  
                     
                        25
                     
                  
                  
                     
                        Смес от полимери, съставена от поликарбонат и поли(метилметакрилат), с тегловно съдържание на поликарбонат 98,5 % или повече, под формата на пелети или гранули, със светлопропускливост 88,5 % или повече, измерена при използване на проба с дебелина 4,0 mm и дължина на вълната λ = 400 nm (определена по метод ISO 13468-2)
                     
                  
                  
                     
                        1.1–31.12.2017 г.
                     
                  
                  
                     
                        400 тона
                     
                  
                  
                     
                        0 %
                     
                  
               
                     
                        09.2629
                     
                  
                  
                     
                        ex 8302 49 00
                     
                  
                  
                     
                        91
                     
                  
                  
                     
                        Алуминиева телескопична дръжка за употреба при производството на куфари и пътни чанти(1)
                     
                  
                  
                     
                        1.1–31.12
                     
                  
                  
                     
                        1 500 000 броя
                     
                  
                  
                     
                        0 %
                     
                  
               
                     
                        09.2668
                     
                     
                  
                  
                     
                        ex 8714 91 10
                     
                     
                        ex 8714 91 10
                     
                  
                  
                     
                        21
                     
                     
                        31
                     
                  
                  
                     
                        Рамка за велосипеди, изработена от въглеродни влакна и изкуствени смоли, боядисана, лакирана и/или полирана, за употреба при производството на велосипеди (1)
                     
                  
                  
                     
                        1.1–31.12
                     
                     
                  
                  
                     
                        350 000 броя
                     
                     
                  
                  
                     
                        0 %
                     
                     
                  
               
                     
                        09.2669
                     
                     
                  
                  
                     
                        ex 8714 91 30
                     
                     
                        ex 8714 91 30
                     
                  
                  
                     
                        21
                     
                     
                        31
                     
                  
                  
                     
                        Предна вилка на велосипед, изработена от въглеродни влакна и изкуствени смоли, боядисана, лакирана и/или полирана, за употреба при производството на велосипеди(1)
                     
                  
                  
                     
                        1.1–31.12
                     
                     
                  
                  
                     
                        270 000 броя
                     
                     
                  
                  
                     
                        0 %
                     
                     
                  
               
            
                     
                        (1)
                     
                  
                  
                     
                        Суспендирането на митата се извършва при условие, че ще бъде осъществяван митнически надзор върху специфичната употреба по силата на член 254 от Регламент (ЕС) № 952/2013 на Европейския парламент и на Съвета от 9 октомври 2013 г. за създаване на Митнически кодекс на Съюза (ОВ L 269, 10.10.2013 г., стр. 1).